# Sonenneu Kenstrivadeg Koulmig Arvor/a-bezh

Ar c’homzou a zo bet sauet gand an A. J. er Bayon hag an A. J. er Maréchal. An toniou a zo bet dastumet gand an A. M. Buléon.
Ar c’homzou a zo bet sauet gand an A. J. er Bayon hag an A. J. er Maréchal. An toniou a zo bet dastumet gand an A. M. Buléon.
| Evit gwazed | $\left\{{\begin{matrix}\\\\\ \end{matrix}}\right.$ | 1 — Koartiz ne jauj. 2 — Dalhamb. 3 — Taul a zornad. |
| Evit pautred yaouank | $\left\{{\begin{matrix}\\\\\ \end{matrix}}\right.$ | 1 — Fest Kerhuiton. 2 — Lagouter. 3 — Pautred iouank. |
| Evit pautred vihan | $\left\{{\begin{matrix}\\\\\\\ \end{matrix}}\right.$ | 1 — Boteu koed. 2 — Rah koed. 3 — Er Bugul. 4 — Er boulom. |
| Evit merhed bihan | $\left\{{\begin{matrix}\\\\\ \end{matrix}}\right.$ | 1 — Er vugulez. 2 — Kousket fonabl. 3 — Hou mam. |
| Evit merhed yaouank | $\left\{{\begin{matrix}\\\\\ \end{matrix}}\right.$ | 1 — En hou kavel. 2 — Me oen bihan. 3 — Alhue en eurusted. |
| 1) Re bèl amzer, Breihiz hun ès tauet, Koartiz ne jauj meit d’er popleu feahet, 2) Ia, ia, groamb trouz ha huchamb a bouiz pen Inour Arvor e zou ret t’emb dihuen. 3) Deit é hun zro hiniu, arsaù Pautred Mal é ma vou gouiet é omb er bed 4) Ni e sonnou ataù hun sonenneu Hag e hoarnou hun hoh guskemanteu. 5) El hun tadeu ni e bedou hun Doué Hag er brezel ni vrezelou el dé. | Re bell amzer, Breiziz hon eus tavet, Plega ne jauj met d’ar poblou feazet, Ya ! ya ! greomp trouz ha huchomp a bouez penn, Enor Arvor red eo d’eomp hen difenn. Deut eo hon tro hizio, war zav, Paotred, Mall eo e ve gouezet emaomp er bed. Ni a gano atao hor sonennou hag a zalc’ho start d’hor gwiskamanchou. Vel hon tadou ni a ouezo pedi hag er brezel beza ker krenv hag i. |
J. Le Maréchal.
| 1) Splannein e hra en hiaul ar er manné,  Saù labourer chetu en dé, Taul a zornad én erui don er gran, $\left\$ (bis) Doué rei d’is kant eit unan ! 2) Er gran hadet er parkeu d’er gouianv  E vou bléad pe zei en hanv Bara d’en oll, nerh a joé d’er meitour $\left\$ (bis) Doué e houi digol er labour. 3) Labourizion, hui e ra d’en doar peur  Mantel hemp par en tuézat eur Hadet, hadet barh en eriù digor $\left\$ (bis) Bihuans er bed, splannder Arvor. | 1) Splannaat a ra an heol war ar mené,  Sav labourer setu an dé, Taol a zornad ar greun don en irvi moan, $\left\$ (bis) Doue ’roi d’it kant ’vit unan ! 2) Ar greun hadet er parkou er goanv  A vo trevad pa zeuy an hanv Bara d’an holl, nerz ha joa d’ar merour $\left\$ (bis) Doue ’oar digoll al labour. 3) Labourerien, c’houi ro d’an douar paour,  Mantell hep par an edou aour Hadit, hadit, ’barz en irvi digor $\left\$ (bis) Bevans ar bed, splannder Arvor. |
J. Le Maréchal.
* 1
* A pe oen mé en arméieu
* Pautred Paris d’oh me cheleu,
* E laré d’ein get fall selleu :
* ma talhet de gomz brehoneg !
* Ni ia de hrouiat d’oh hou peg !
* 2
* Bar en hent hoarn me mes guelet
* Tuchentil ne hanaùen ket
* E afleuein hag é laret :
* « Ma talhet de gonz brehoneg
* Ni ia de hrouiet t’oh hou peg » !
* 3
* Bamdé, pen don é labourat
* Er goèd e verù é men goehiad,
* Pe lar ur gal eit men goépat :
* « Ma talhet de gonz brehoneg
* Ni ia de hrouiet t’oh hou peg » !
* 4
* Taùet, tud a vez bro, taùet.
* Più e zou kriù arhoal er bed
* Eit cherrèin beg er Vretoned !
* « Tankerrù ! tré ma tigorou
* Brehoneg mat e zivizou ! »
* 5
* Hiniù, arhoah, el gueharal
* Brehoneg splan fal d’emb konzal
* Bro guenèd ne vou biskoah gal !
* « Tre ma hudo er mor ar dro
* Lavar Arvor ni er goarnou ! »
* 6
* En diaul n’en dès chet biskoah disket
* Konzein er breton a Huénèd
* E ben bras e zou re galet
* Lavar ker spis pautred Padern
* Nen dé ket konzet en ihuern.
* 1
* Pa oan gwechall en armeou,
* Paotred Pariz ouz va selaou,
* A daole warnon gwall zellou :
* — Ma talc’hez da gomz brezoneg,
* Ni ya da c’hwriat d’it da veg !
* 2
* War an hent houarn ’m eus gwelet
* Bourc’hizien n’anavezen ket
* O kounnari hag o laret :
* — Ma talc’hez da gomz brezoneg
* Ni ya da c’hwriat d’it da veg !
* 3
* Bemdez pa ’z an da labourat
* em gwazied e verv ar gwad
* Pa lar ar gall ’vit va goapaat :
* — Ma talc’hez da gomz brezoneg,
* Ni ya da c’hwriat d’it da veg !
* 4
* Tavit, gant ho trouz, Gallaoued,
* Piou a zo krenv a-walc’h er bed
* Da stanka beg ar Vretoned :
* — Tankerru, tre ma tigoro
* Brezoneg mat a zivizo !
* 5
* Hizio, warc’hoaz, evel gwechall,
* Ni zalc’ho start, daoust d’an dud fall,
* Biken Breiz-Izel ne vo gall :
* Tre ma yudo ar mor wardro
* Lavar Arvor ni her miro.
* 6
* An diaoul biskoaz n’en deus gellet
* Deski yez koz ar Vretoned
* Kalz re bounner eo e spered !
* Aesoc’h a-ze ’vo d’eomp herzel
* Ouz e skilfou hag e gerniel.
J. Le Maréchal.
| 1 Pautred iouank a Vreih-Izel, mar karet me cheleu, Me sonnou d’ho a voeh ihuel, Bro karet ho tadeu ! 2 Saùet, chetu achiù en noz Duhont en hiaul e splann Labour e zou doh hou kortoz Er parkeu hag er lann. 3 En doar digor, én doar santel Streùet a zornadeu Er gràn e huès er graniel Goarnet eit en erùeu. 4 Pautred, en doar troeit a neué Taulet get plijadur Taulet, er gran e zei un dé De vout hou magadur. 5 Er gran hadet e saù, pautred ! Chetu glas er parkeu ! Er chistr eué ne vankou ket Chetu er gué é bleu ! 6 Pautred iouank a Vreih izel Mar karet me cheleu Me larou d’oh a voeh ihuel Karet bro hou tadeu. 7 Karet hou bro a groeit el dé chomet ar er mezeu Hui viùou got sekour Doué guel aveit ér hérieu. | 1 Paotred yaouank a Vreiz-Izel, mar kirit va selaou, Me gano d’eoc’h a vouez uhel, Bro garet ho tadou ! 2 Savit, setu echu an noz, Du-hont an heol a splann ; Labour a zo ouz ho kortoz, Er parkou hag el lann. 3 Er méziou doun, er parkeier, Strewit holl a-zevri, Ar greun mat ho peus er zolier Miret vid an irvi. 4 War an douar aret ha leiz Taolit gant plijadur, Taolit ar greun a vo eun deiz ho kwella magadur ! 5 Ar greun hadet a zav, paotred, Setu glas ar parkou, Ar chistr ivez ne vanko ket Er gwez eman ’r bleuniou ! 6 Paotred yaouank a Vreiz-Izel, Mar karit va selaou, Me ’laro d’eoc’h a vouez uhel Karet bro ho tadou. 7 Karit ho Preiz ha grit ’veldo chomit war ar meziou, Harpet gant Doue c’houi vevo Gwell eget er c’hêriou. |
J. Le Bayon.
| 1 Ne houiet ket pautred, Doéré bras er barrez, Ne houiet ket pautred, Maluron, Doéré bras er hanton. 2 Kleuet em es laret ’E tavarn er Marh Guen Kleuet em ès laret, maluron ’Vou fest é Kerhuiton. 3 Ur fest el n’en dès bet Biskoah én ur bro ni Ur fest el n’en dès bet, maluron A Gemper de Redon. 4 ’En hi krollet e vou ol er hrolleu neué, En hi krollet e vou, maluron Doh en akordeon. 5 Get ur verh hemd danné E’ timé er minour Get eur verh hemb danné, maluron Ha ken truhek el don. 6 He zokig boketet Hag é broig mod ker Hé zokig boketet, maluron En des troeit é galon. 7 Donet e hrei a gér Tuchentil pastellek Donet e hrei a gér, maluron Er choej ag er hanton. | 1 Ne ouezit ket paotred, Kelou bras ar barrez, Ne ouezit ket paotred, Maluron Kelou bras ar c’hanton. 2 Klevet em eus laret, E tavarn ar Marc’h Gwenn, Klevet em eus laret, maluron, Vo fest e Kerhuiton. 3 Eur fest ’vel n’eus ket bet Biskoaz en hor bro-ni Eur fest ’vel n’eus ket bet, maluron A Gemper da Redon. 4 Korollet vo enni ar c’horollou nevez Korollet vo enni, maluron, ouz an akordeon. 5 Gand eur verc’h hep danvez e timez ar pennher, Gand eur verc’h hep danvez, maluron Diskramailh, eun eston. 6 Ouz he zok bokedet, Hag he lostenn giz ker, Ouz he zok bokedet, maluron, Eo staget e galon. 7 Dont a raio eus ker, Aotroned pastellek Dont a raio eus ker, maluron, Pabored ar c’hanton. |
| 8 Er bâl, hag er polka E vou krollet ino Er bâl hag er polka, maluron Arlerh er rigodon. 9 Ino kleuet e vou E leh er binieu Ino kleuet e vou, maluron Boeh terd ar violon. 10 Inou, ne vou kleuet Meit sonnenneu gallek, Inou ne vou kleuet, maluron Meit galleg, « et du bon ». 11 Aveit diskein galleg Monet e hrein dino Aveit diskein galleg, maluron Get minour Keruiton. 12 Gouiet e hré hembkin Touiet pe oé sudard Gouiet e hré touiet, maluron Ha reskond « oui » ha « non ». 13 De huélet er minour Deit ol genein, pautred, De huelet er minour, maluron Eit gober meh dehon. | 8 Ar bal hag ar polka vo korollet eno Ar bal hag ar polka, maluron, Warlerc’h ar rigodon. 9 Eno e vo klevet E lec’h ar biniou, Eno e vo klevet, maluron, Son skiltr ar violon. 10 Eno ne vo klevet nemet soniou gallek Eno ne vo klevet, maluron, Met galleg, et du bon. 11 Evit deski galleg Me a ranko mont di, evit deski galleg, maluron, Gant pennher Kerhuiton. 12 Gouzout a rae toui Gwechall pa oa soudard, Gouzout a rae toui, maluron Ha respont oui ha non. 13 D’ober mez d’ar pennher Deut holl ganen, paotred, D’ober mez d’ar pennher, maluron, D’eomp holl da Gerhuiton. |
J. Le Bayon.
| 1 Kenteh ma splann er goleu dé, é sailh Gwigner ag è hule. 2 Lahamb er prèu, e lar guigner En ur zigor en armener. 3 Ha chetu ean kent bout gusket ’E lipat é lommig karet. 4 Lonkein e hra er lom ketan En eil zou eit é vab kohan. 5 Ivet me mab a galon vat Haneh hou lak ei da grùiat. 6 Hag er hroédur hanter-kousket E skarh en darn, hemb grim erbet. 7 En hiaul e splan en ti gouli Ken diskonfort èl loj ur hi. 8 Bara én-hon ne gaver ket Lagout biskoah n’en des manket. | 1 Adal ma tarz ar goulou de, e sailh Gwigner eus e wele. 2 Lac’homp ar prenv, eme Wigner, En eur zellet ouz stal ar gwer. 3 Ha setu hen, hanter wisket O lipat e lommig karet. 4 Lounka a ra al lomm kenta An eil zo ’vid e vab kosa. 5 Ev ’ta, va mab, a galon vat, Hennez az lakay da grenfaat. 6 Hag ar Mabig hanter wisket A skarz an darn, hep grik ebet. 7 An heol a darz en e goz ti, Ken diskurlu ha lok eur c’hi. 8 Bara ennan ne gaver ket « Lagout » biskoaz n’en deus manket. |
| 9 Lagout hiniù, lagout arhoah Tré ma krol en argant er sah. 10 Pen des Guigner lakeit é sé Chetu can ér vorh é valé ! 11 Ketan tavarn en des kavet ur bolad chistr en des lonket. 12 Eit, lakat er chistr de zichen Taulet « lambik » e men guiren. 13 Chetu ean mèu ! chetu ean fol Klaskein e hra trouz get en ol. 14 ’E voez é grèn é korn en tan ’E luchennat hé mab bihan. 15 Ur hroédur foan ha maheingnet Fréhen truhek ur hueén losket. 16 ’En ti beta breman didrous Tuchant e vou safar ha trouz. 17 Eit er geh voez, betag arhoah, Trouz ha safar, ha tauleu bah. 18 Ne hellou ket neoah Guigner Doaet hineh beteg er gér. 19 Get er horvad en des louket ’En ur fozel en des K... muget ! | 9 « Lagout » hizio, « lagout » warc’hoaz ; Pa ’z eus arc’hant ’rabad yun c’hoaz. 10 P’en deus Gwigner laket e zae, Setu hen er vourc’h o vale. 11 Kenta tavarn en deus kavet eur volennad chistr ’n deus lounket. 12 Vit lakat ar chistr da ziskenn, Taolit « lambik » e va gwerenn. 13 Ha p’eo mezo, setu hen foll, Klask a ra trabas ouz an holl. 14 E wreg a gren e korn an tan o luskellat he mab bihan. 15 Eur bugel goann ha mac’hagnet Frouez blank eur wezenn losket. 16 En ti betek vreman didrous emberr e vo safar ha trouz. 17 Vid ar wreg kez, betek warc’hoaz Trouz ha safar ha taoliou baz. 18 N"hello ket koulskoude, Gwigner, Donet fenoz beteg ar ger. 19 Gand ar c’horvad en deus lounket e toull eur c’hae en deus kousket. |
J. Le Bayon.
| 1. Hinui é é asséan mem boteu koet, m’ou doug eit er hueh ketan, mem boteu koed, Hag ind e son ker braù, klik klak, o gé lan la, Hag ind a zon ker braù, ma hou skoan heb arsau ! 2. Breman m’ou lakei bamde, mem boteu koet Hag ind e hrei dalbeh — klik klak, o gé lan la Eit monet d’er skol geté — — Hag ind e hrei dalbeh — klik klak, a beb eil hueh 3. Er parkeu, hag er lanneu — mem b. k. Me iei de glah neihadeu, m. b. k. En ened e gleuou: klik klak, o gé lan la Me gargou mem boteu a blu hag a uieu. 4. Pe vou ur fest mé er ger, m. b. k. Ne choméin ket mé er gér, m. b. k. Me iei en ur hober : klik klak, o gé lan la De grol ar en dachen — De heijein me hrohen. | 1. Hizio eo ec’h eséan va boutou koad, m’o doug vid ar wech kentan, va boutou koad, Hag int a zon ker brao, klik llak, o ge lan la, Hag int a zon ker brao, ma ho skoan heb arzao ! 2. Bemdez, breman m’o lako, va botou koad, Vit monet d’ar skol ganto, va botou koad, Hag int a ray dalc’hmat, klik klak o ge lan la. Hag int a ray dalc’hmat, klik klak, va botou koad. 3. Er parkou hag el lannou, va botou koad, Me ’z aio da glask neiziou, va botou koad, An evned a glevo : klik klak, o ge lan la ! Me gargo va botou a blu hag a viou. 4. Pa vo eur fest er pennker, va botou koad, Me ne jomin ket er ger, va botou koad, Me iei en eur ober : klik klak, o ge lan la, Da goroll d’an dachenn, da heja va c’hroc’hen. |
| 5. Pe vou dré-zé ur pardon, mem boteu koed ’En ur hober, « orezon » — m. b. k. Me eie eué d’ino, dousig — o gé lanla ! Hemb gober trouz erbet — ér chapel beniget. 6. Pe vou achui mem buhé, m. b. k. Mar arriù genein un dé — Neijal d’er baraouis — klik klak, o gé lanla Me skoei d’oh en trezeu-get penneu mem boteu. | 5. Pa vo dre-ze, eur pardon, va botou koad, En eur ober orezon, va botout koad Me iei ivez eno, dousik, o gé lan la, Heb ober trouz ebet, — er chapel venniget. 6. Pa vo echu va buhez, va botou koad, Ma ’c’h erru ganen eun dez, va botou koad, Nijal d’ar baradoz, klik klak, o gé lan la, Skei ’rin ouz an treujou, gant pennou va botou. |
| 1 Désul é valé dré er hoed, iri dei tou laridèn, o chetu tapet d’ein ur rah koed, itou, itou, itra la la la, iri deitou lariden, o. 2 Chetu er rah koed tapet t’ein Lakeit ér chuler de lardein. 3 Lakeit de lardein get keneu Ha peb guener krampoéh iùeu. 4 Pe oé lardet, ha lardet mat Deit er boser de labourat. 5 Més er rah koed d’oh er guélet, Betag en doen en dès saillet. 6 Saillet en des betag en doen Ha doh en trest feutet é ben. | 1 Disul o vale dre ar c’hoad, iri dei tou laridèn, o setu ma tapis eur c’haz koad, itou, itou, itra la la la, iri deitou lariden, o. 2 Pa voe tapet, tapet e oa, Laket er zolier da larda. 3 Laket da larda gant mesper, Ha krampouez viou bep gwener. 4 Pa voe lardet ha lardet mat, Deut ar c’higer da labourat. 5 Met ar c’haz-koad ouz e welet, Beteg an doenn ’n deus sailhet. 6 Sailhet en deus bete ’n doenn, Ha ouz an treust faoutet e benn. |
| 7 Ha chetu ean koéhet marv-mig, lakeit de zarui er belig, laritouri tei, gé, laritou la la hop, hop, hop ! lakeit de zarui er belig. | 7 Ha setu hen kouézet marv-mik, laket da boazat er billig, laritouri tei, gé, laritou la la hop, hop, hop ! laket da boazat er billig. |
| 8 A pen dé sauet er golo Pé ken huek e vlaz er friko 9 E pad ur miz, miren ha koen Friko rah koed get chistr melen 10 En tad, er vam, er vugalé E lip ou beg getou bamdé 11 Ha de grol hiniù p’um gavant El rahed koed saillard e hrant. | 8 Ha pa voe savet ar golo, Pegen c’houek eo blaz ar friko 9 Epad eur miz, lein ha merenn Friko kaz koad gant chistr melen. 10 An tad, ar vamm, ar vugale A lip o beg gantan bemde. 11 Ha da goroll p’en em lakeont, Vel kizier koad saillhat a reont. |
| 11 bis Ha de grol hinui p’um gavant el rahed koet saillard e hrant, itou laluron, luron lalurig, itou laluron, luron lalurig. 12 Mar det jamès d’ino un dé, Hui ou guélou er Guémené 13 A pe vou digoret er bal Hui ou guélou rah é tansal 14 Pautred ha merhed Guéméné Friko rah koed hra vat dehé. | 11 bis Ha da goroll p’en em lakeont ’vel kizier koad sailhat a reont, itou laluron, luron lalurig, itou laluron, luron lalurig. 12 Ma teuit dre eno, eun de, C’houi o gwelo e Gemene 13 Ha pa vo digoret ar bal, C’houi o gwelo holl o tansal 14 Friko kaz-koad zo diouz doare, Paotred ha merc’hed Gemene ! |
| 1 Ma er boulom é korn en tan, élonla robidig ! élonla robida ! Ma er boulom é korn an tan, en é veg ur binpig vihan ! 2 Ha taul ha taul ean e houlen Petra vou hiniù d’er véren ? 3 Petra vou d’er véren hiniù ? Un tam kig moh zou e tariù ! 4 Un tam kig moh hag av’leu doar Petra zo huekoh ar en doar ? | 1 Ma ar boulom e korn an tan, élonla robidig ! élonla robida ! Ma ar boulom e korn an tan, en e veg eur c’hornig bihan ! 2 Ha taol ha taol hen a c’houlenn. Petra vo hizio da verenn ? 3 Petra vo da verenn hizio ? Eun tamm kig moc’h sall eo a vo ! 4 N’eus netra gwell war an douar, Kig mnc’h gand avalou douar. |
| 5 Ma er boulom é korn en tan, lonla, tou felala riden, arou deridera larida, aroufela larida, Ma ar boulom é korn en tan, é tennein ar e bimp vihan. 6 Ha taul ha taul e kemer poen, De houlen petra vou d’er goen. 7 Ur biligad ioud gineh tu Ha krannen vat ag en neu du. 8 Guel e vehé krampoeh uieu Pé sausis ha goedigenneu. | 5 Ma ar boulom e korn an tan, lonla, tou felala riden, arou deridera larida, aroufela larida, Ma ar boulom e korn an tan, o chacha war e gorn bihan. 6 Ha, taol ha taol, e kemer poan, da c’houlenn petra vo da goan. 7 Eur billigad yod gwiniz du, krienennet diouz an daou du. 8 Gwell e vefe krampoez viou, Pe zilzig ha gwadegennou. |
J. Le Bayon.
| 1 Peb mitin, hân ha gouian, pep mitin, hân ha gouian, D’er lann get me lonnet e han, ho ! Hag e pad en dé me gan, D’er lann get me lonnet e han, ho ! Hag e pad en dé me gan, 2 Rag me son hag e gan mat, ha me far aveit huitellat N’er haver ket er hornad. 3 Allas ! ur hannour neué Arrùet ér lann vras un dé E huitel guel eit on mé. 4 Lies em es ean kleuet, Ha bet en dé e vou reùet Sonnein mui ne gredein ket. 5 En estig-noz en hanùer. Rag d’anderù hembkin é kleuer. ’E sol er hoed é voeh sklér. 6 En éned ag er harter E cher ou beg a p’er hleuer E kannein étal er gér. | 1 Bep mitin, hanv ha goanv, bep mitin, hanv ha goanv, D’al lann gant va loened ez an, Ho ! hag e pad an de me gan. D’al lann gant va loened ez an, Ho ! hag e pad an de me gan. 2 Rak me zon hag a gan mat, ha va far evit c’houitellat, N’her c’haver ket er c’hornad. 3 Allas ! eur c’haner neve, erruet el lann vras eun de, A c’houitell gwell’ gedon-me. 4 Alïes ’m eus her c’hlevet, A-hed an noz e kan bepred, kana ken ne gredin ket 5 An eostig-noz hen hanver, rak en noz hepken e klever, e kreiz ar c’hoad e vouez skler 6 Holl evned all ar c’harter, a zerr o beg dal m’her c’hlever, o kana e tal ar ger. |
| 7 Hag er chonj e zou deit d’ein. De vontet d’er foér de breneien ur flaouit eit er bamein 8 Lies. kenteh el en dé, Saùet em es a men gulé, Eit mont d’er foer de vale. 9 Eit monet de varhatad. D’er foerieu vras ag er hornad Ur flaouit eit flaouitat. 10 Allas n’em ès chet kavet, Betag breman, é foer erbet Er flaouit em ès klasket. 11 Ha chetu perak, pautred. Tré ma vou un estig ér bed Huitellat ne gredein ket. | 7 Sonj a zo deut d’in eta, da vonet d’ar foar da brena, eur fleüt d’her strobinella. 8 Alïes da c’houlou-de, oun bet savet eus va gwele, ’vit mont d’ar foar da vale. 9 Vit monet da varc’hataat, d’ar foariou bras eus ar c’hornad, eur fleüt hep par da fleütet. 10 Allas! n’em eus ket kavet, betek vreman e foar ebet, ar fleüt kaer am eus klasket. 11 Ha setu perak, paotred, Tra ma vo eun eostig er bed, c’houitellat ne gredin ket. |
J. Le Bayon.
| 1 Désul vitin, el ma saùen, ho ! Dèsul vitin, el ma saùen, ur voeh dous e gleuen élonla, ur voeh dous é gleuen, ho ! 2 Ur voèh e gleuen e kannein. E sol er hoèd sapin. 3 Ur voéh brauoh ne heller ket, Kleuet é bro erbet. 4 Eit kannein spisoh n’en des chet. Meit en estig er bed. 5 Ha dré er lann el ma passen, Boketeu e cherren. 6 Hou cherrein e hren eit ou rein. Den hand e gleùen. 7 D’er hoed a vuzul ma tosten. ’E hleuet guel e hren. 8 Mes allas ! c’hleuet e hren, Hemb kompren é sonnen. 9 Ur sonnen deit ag er vro-gal get un trohour segal. 10 Kenteh boketeu ru ha glas A men dorn e goéhas. 11 Hag men boketeu n’en dint ket Eit ur verh ken disket. | 1 Disul vintin, ’vel ma saven, ho ! Disul vintin, ’vel ma saven, eur vouez dous a gleven élonla, eur vouez dous a gleven, ho ! 2 Eur vouez a gleven o kana, e lez ar c’hoad tosta. 3 Eur vouez bravoc’h ne c’heller ket, klevet e bro ebet. 4 Vit kana gwelloc’h ne ’z eus ket, Met an eostig er bed. 5 Ha dre al lann pa dremenen, Bleuniou a gutuilhen. 6 Ha war bleg va brec’h o c’hasen, d’an hini a gleven. 7 Ouz ar c’hoad dre ma tostaen, he c’hlevet gwell a raen. 8 Met, allas, he c’hlevet a raen, hep kompren he sonenn. 9 Eur zonnenn deut eus a Vro-C’hall, gant eun trouc’her-segal. 10 Kerkent va bleuniou rus ha glas, ens va dourn a gouezas, 11 rak n’am oa ket o c’hutuilhet, vit eur verc’h ken desket. |
J. Le Bayon.
| 1 Kousket fonabl me hroedurig, ha mé me sônnou d’oh ken e zei d’er gêr hou mamig de rein hou lomig t’oh. Toutouig, toutouig, toutouig lonla, toutouig. 2 Hou mam e zou oit d’er pardon De bardon Sant Kado, Me gannou d’oh ur brau a zon, Kein e vou deit endro. 3 Eit hou koarn é on mé chomet, Hou koarn d’oh er blei-noz, En hou kavellig kampennet El ur liorig-kloz. 4 Cherret fonabl hou teulagat, Hag un’ El guen e zei Epad an noz d’hou tuchennat. Ha d’hon koarn d’oh er blei. | 1 Kouskit dillo, va bugelig, ha me a gano deoc’h ken e teui d’ar ger ho mammig, da rei ho lommig deoc’h. Toutouig, toutouig, toutouig lonla, toutouig. 2 Ho mamm a zo aet d’ar pardon, Da bardon Sant Kado, Me gano d’eoo’h eur vrao a zon, Ken e vo deut en dro. 3 Me a zo chomet d’ho tiouall. Diouz dent hirr ar bleiz noz, En ho kavellig kempennet, Vel eul liorzig kloz. 4 Serrit dillo ho taoulagad, Hag eun el a zeuio, Epad an noz d’ho luskellat, Da gas ar bleiz en dro. |
J. Le Bayon.
| 1 Ha pe hoeh bihan, pautred, o, Ha pe hoeh bihan, Ne huès chet kleuet, pautred, o, Ne huès chet kleuet hou mam de noz é sônnein d’oh, Hou mam de noz é sônnein d’oh. Ha pe hoeh bihan, pautred, o, Ha pe hoeh bihan. 2 Ar e chapelet, pautred, o ! Ar e chapelet, Ne hues chet guelet, pautred, o Ne hues chet guelet Hou mam e pedein aveit oh ? Hou mam e pedein aveit oh ? Ar e chapelot, pautred, o ! Ar e chapelet. 3 Etal hou kavel, pautred, o ! E tal hou kavel, Ne huès chet huelet, pautred, o ! Ne huès chet guelet Hou mam e nedein etal, oh ? Hou mam e nedein etal. oh ? Etal hou kavel, pautred, o ! Etal hou kavel. 4 E korn en uelet, pautred, o ! E korn en ueled, Ne hues chet guelet, pautred, o ! No hues chet guelet, Hou mam e sellet aben d’oh ? Hou mam e sellet aben d’oh ? E korn en uelet pautred, o ! E korn en uelet. | 1 Ha pa oac’h bihan, paotred, o, Ha pa oac’h bihan, N’ho peus ket klevet, paotred, o, N’ho peus ket klevet ho mamm d’an noz o kanan d’eoc’h, Ho mamm, d’an noz, o kanan d’eoc’h, Ha pa oac’h bihan, paotred, o, Ha pa oac’h bihan. 2 War he chapeled, paotred, o ! War he chapeled, N’oc’h eus ket gweled, paotred, o ! N’oc’h eus ket gwelet Ho mamm o pedi evidoc’h ? Ho mamm o pedi evidoc’h ? War he chapeled. paotred, o ! War he chapeled. 3 E tal ho kavel, paotred, o ! E tal ho kavel, N’oc’h eus ket gweled, paotred, o ! N’oc’h eus ket gwelet Ho mamm o neza evidoc’h ? Ho mamm o neza evidoc’h ? E tal ho kavel, paotred, o ! E tal ho kavel, 4 E korn an oaled, paotred, o ! E korn an oaled, N’oc’h eus ket gweled, paotred, o ! N’oc’h eus ket gwelet Lagad ho mamm troet warnoc’h ? Lagad ho mamm troet warnoc’h ? E korn an oaled, paotred, o ! E korn an oaled. |
| 5 A zareu hou mam, pautred, o ! A zareu hou mam, Dalhe chanj perpet, pautred, o ! Dalhet chonj perpet, N’en dés netra kriùoc’h er bed, N’en dès netra kriùoc’h er bed, Eit dareu ur vam, pautred, o ! Eit dare ur vam. 6 En amzer a bass, pautred, o ! En amzer a bass, Hag er iaouankiz, pautred, o ! Hag er iaouankiz. Mes be zou treu a bad perpet, Mes be zou treu a bad perpet, El er baraouis, pautred, o ! El er baraouis ! | 5 A zaerou ho mamm, paotred, o ! A zaerou ho mamm, Dalc’hit sonj bepred, paotred, o ! Dalc’hit sonj bepred, Ne ’z eus netra krenfoc’h er bed, Ne ’z eus netra krenfoc’h er bed, ’Get daetou eur vamm, paotred, o Get daerou eur vamm. 6 Tremen ’ra pep tra, paotred, o ! Tremen ra pep tra, An dud hag ar roz, paotred, o ! An dud hag ar roz. Met bet ’z eus traou a bad bepred, Met bet ’z eus traou a bad bepred, ’Vel ar baradoz, paotred, o ! ’Vel ar baradoz ! |
J. Le Bayon.
| 1 En hou kavil, é korn en tan, Kousket me hroedurig bihan. 2 En noz, er mez e zo tioel, Kornal e hra kriù en auel. 3 Cherret, sentus, hon teulagat, Tré ma vein d’oh hon luchennat. 4 Mar ne gousket ket tro en noz, Hou mam e choumo hemp repoz. 5 Me hroédurig, me karanté, Kousket ken e vo deit en dé 6 Pe vou save, er mintin skér, Er hog e gannou er raker. 7 Ean e gannou « Kokoriko », Hag ar splander e zigousko. 8 Splander en héaul ar er mezeu, Bennoh Doué ar er mezeu. | 1 En ho kavel, e korn an tan, Kouskit va bugelig bihan. 2 An noz, er mez, a zo tenval, Hag an avet krenv o sourral. 3 Serrit, sentus, ho taoulagad, Tra ma vin ouz ho luskellat. 4 Ma ne gouskit ket tro an noz, Ho mamm a jomo hep repoz. 5 Va bugelig, va c’harantez, Kouskit ken e vo deut an dez. 6 Pa vo savet ar mintin skler, E kano ’r c’hillog er penn-ker. 7 Hen a gano « Kokoriko » Hag ar splannder a zihuno. 8 Splannder an heol var ar meziou, Bennoz Doue war ar meziou. |
J. Le Bayon.
* 1
* Me zou ur begulig peur,
* A houdé deh é ouilan,
* Kollet em es guel aveit eur,
* Kollet em es me oen bihan.
* O, pegours retornet-té devaton me,
* me oenig guen,
* des hoah en dro devaton me,
* pe mervel e hrein get er boen.
* 2
* Ma chomès pell doh er ger,
* Er bleidi sur ha tèbou,
* Ha doh er blei, oenig dister,
* Bugul er het na tihuenno.
* 3
* Mar karis donet in dro,
* Me saùou ur lojig bihan,
* Ur lojig kaer groeit get plous tro.
* Eit ma vou tuem d’is d’er gouian.
* 1
* Me zo eur mesaerig paour,
* A baoé dec’h e ouélan,
* Kollet em eus gwell eged aour,
* Kollet em eus va oan bihan.
* O, pegoulz ’tizroï-te davedon-me,
* va oanig gwenn,
* deus c’hoaz en dro davedon-me,
* pe e varvin gant an anken.
* 2
* Ma chomes pell diouz ar ger,
* Ar bleizi sur az tebro,
* Hag ouz ar bleiz, oanig dister,
* Mesaer ebet n’az tifenno.
* 3
* Mar kares donet en dro,
* Me zavo eul lokig bihan,
* Eul lokig kaer graet gant plous tro,
* Vit ma vo tom d’it er goanv.
J. Le Maréchal.
* 1
* A pe oen é me zrihueh vlé,
* Plahig hemb avisted,
* E oé bet rein t’ein un alhué,
* Alhué en eurusted.
* 2
* Ha chetu me oeit tre er vro,
* E men dorn an alhue,
* Eit klaskeien er bed tro a tro,
* Dor kaer er leuine.
* 3
* Ar en hent hir e helien,
* Pel d’oh bro en Arvor,
* Ag en en eurusted e glasken,
* Ne gavèn ket an nor.
* 4
* Splannein e hras men brouite,
* Er palezieu kaeran,
* Mès ol en eur streuvet enné,
* Ne dorre ket men nan.
* 5
* « Laret d’ein, me tuchentil vat,
* « D’emen e vou rekis
* « Ridek, eit ma hellein tanhoat
* « Huné me Iaouankis ?
* 1
* Pa oan em zriouec’hvet bloavez,
* Plac’hig hep nec’h ebet,
* E voe roet d’in eun alc’houez,
* Alc’houez an eurusted.
* 2
* Ha setu me aet dre ar vro,
* E va dourn an alc’houez,
* Evit klask er bed tro ha tro,
* Dor gaer al levenez.
* 3
* War an hent bras hir a heulien,
* Pell diouz bro an Arvor,
* Eus an eurusted a glasken,
* Ne gaven ket an nor.
* 4
* Skedet he deus va braoentez,
* En tiez alaouret,
* Met va naon gant o holl danvez,
* Biskoaz n’eo bet torret.
* 5
* Livirit d’in, tud chentil vat,
* E pelec’h ’vo rekiz
* Redek ’vit ma c’hellin tanvaat
* Hunvre va yaouankiz.
* 6
* « Plahig iouank, p’er haveet
* « Kuhet get er gué bras,
* « Mamen en dar e vou hesket
* « En hou teulagad glas ».
* 7
* Chetu me, eun dé, digoèhet
* Get sam er gohoni,
* E tal eun ti hanter koehet,
* Dilausket ha gouli.
* 8
* Get en alhue me zigoras
* Dor an tiig hemb toen
* Hag ar en ueled me huelas
* Leh me havelig guen.
* 9
* Me hanauas me zi a ben,
* Ennon em ès kresket,
* Ennon, me mam, ar è barlen,
* En dès me luchennet.
* 10
* Koehet é me zi tamm ha tamm,
* Me eurusted eùé.
* En eurusted ha ti me mam
* En dès er memb alhue.
* 6
* P’her c’havoc’h, tost da benn ar bed,
* Kuzet gant ar gwez bras,
* Mammenn an daerou ’vo hesket,
* En ho taoulagad glas.
* 7
* Setu me, eun deiz, digouezet,
* Kroummet gand ar gozni,
* E tal eun ti, hanter gouezet,
* Goloet a ginvi.
* 8
* Gant an alc’houez e tigoris
* Dor an ti hep toenn,
* Ha war an oaled e welis
* Lec’h va c’havelig gwenn.
* 9
* Anaout a ris va zi a-benn,
* Ennan em eus kresket,
* Ennan, va mamm, war he barlenn,
* He deus va luskellet.
* 10
* Kouezet eo va zi tamm ha tamm,
* Va eurusted ivez.
* An eurusted ha ti va mamm
* N’o deus met eun alc’houez !
J. Le Maréchal.
* ↑ Kenstrivadeg = Concours.
* ↑ Koulmig = petite colombe.
* ↑ NOTE. — Cette mélodie est harmonisée pour 3 voix mixtes, soprano, alto, ténor, par M. Mayet. S’adresser â M. Buléon, Saint-Jean-Brévelay.